text: নতুন প্রজন্মের নেটওয়ার্কে জেডটিই'র কৃত্তিম বুদ্ধিমত্তা – Natun Barta Top Online Newspaper in Bangladesh – natunbarta.com
  প্রচ্ছদ/ বাণিজ্য বার্তা/নতুন প্রজন্মের নেটওয়ার্কে জেডটিই'র কৃত্তিম বুদ্ধিমত্তা
  'নতুন প্রজন্মের' নেটওয়ার্কের উন্নয়নে মুঠোফোন সেবা প্রতিষ্ঠানের জন্য কৃত্তিম বুদ্ধিমত্তা ভিত্তিক সমাধান নিয়ে এলো বৈশ্বিক প্রযুক্তি প্রতিষ্ঠান ঝংজিং টেলিকমিউনিকেশন ইকুইপমেন্ট (জেডটিই) কর্পোরেশন।
  চীনা টেলিযোগাযোগ প্রতিষ্ঠানটির কৃত্তিম বুদ্ধিমত্তা ভিত্তিক সমাধানটি মোবাইল অপারেটরদেরকে 'উন্নত এবং সাশ্রয়ী প্রযুক্তি' উন্নয়নে সহায়তা করবে বলে এক সংবাদ বিজ্ঞপ্তিতে জানানো হয় জেডটিই বাংলাদেশের পক্ষ থেকে।
  প্রতিষ্ঠানের কর্মকর্তারা বলছেন, প্রাতিষ্ঠানিক পর্যায় থেকে নেটওয়ার্কের সেবা প্রদান পর্যন্ত সকল পর্যায়ে কাঠামোগতভাবে কৃত্তিম বুদ্ধিমত্তাকে অন্তর্ভুক্ত করা হয়েছে।
  জেডটিইর সমন্বিত এআই সল্যুশনের মধ্যে বিভিন্ন অ্যাপলিকেশন, ক্লাউড সেবা, চিপ এবং টার্মিনাল রয়েছে আধুনিক সেবা উন্নয়নের জন্য।